**ПОСТАНОВЛЕНИЕ № 118 ОТ 1 АПРИЛ 2021 Г.**

**за одобряване на Тарифа за таксите, които се събират по Закона за туризма**

МИНИСТЕРСКИЯТ СЪВЕТ

ПОСТАНОВИ:

**Член единствен.** Одобрява Тарифа за таксите, които се събират по Закона за туризма.

**Заключителни разпоредби**

**§ 1.**Отменя се Тарифата за таксите, които се събират по Закона за туризма, приета с Постановление № 355 на Министерския съвет от 2016 г. (ДВ, бр. 102 от 2016 г.).

**§ 2.**Постановлението влиза в сила от деня на обнародването му в „Държавен вестник“.

Министър-председател: **Бойко Борисов**

За главен секретар на Министерския съвет: **Росен Кожухаров**

**ТАРИФА**

**за таксите, които се събират по Закона за туризма**

**Чл. 1.**(1) За разглеждане на документите за извършване на туроператорска дейност и/или туристическа агентска дейност:

1. туроператорска дейност – 500 лв.;

2. туристическа агентска дейност – 500 лв.;

3. туроператорска и туристическа агентска дейност – 1000 лв.

(2) За вписване в Регистъра на туроператорите и туристическите агенти и издаване на удостоверение за регистрация за извършване на:

1. туроператорска дейност – 3000 лв.;

2. туристическа агентска дейност – 1500 лв.;

3. туроператорска и туристическа агентска дейност – 4500 лв.

(3) За вписване на настъпили промени в обстоятелствата относно регистрираните лица за извършване на туроператорска дейност и/или туристическа агентска дейност:

1. за вписване на настъпили промени в обстоятелства в Националния туристически регистър (НТР) относно регистрираните лица, когато промяната води до издаване на нов (актуализиран) документ (удостоверение) – 50 лв.;

2. за вписване на настъпили промени в обстоятелства в НТР относно регистрираните лица, когато промяната не води до издаване на нов (актуализиран) документ (удостоверение) – 30 лв.

(4) Таксите по чл. 1, ал. 1 се заплащат при подаването на заявлението за регистрация, а по чл. 1, ал. 2 – при получаването на удостоверението за регистрация.

**Чл. 2.**(1) За разглеждане на документите за категоризиране на туристически обекти по чл. 123, 124, 125 и 126 от Закона за туризма (ЗТ) се събират следните такси:

1. за разглеждане на документите за категоризиране на места за настаняване клас А – хотели, мотели, апартаментни туристически комплекси, вилни селища, туристически селища и вили:

а) до 30 стаи – 200 лв.;

б) от 31 до 150 стаи – 500 лв.;

в) от 151 до 300 стаи – 900 лв.;

г) от 301 до 500 стаи – 1250 лв.;

д) над 500 стаи – 2250 лв.;

2. за разглеждане на документите за категоризиране на места за настаняване клас Б – семейни хотели, хостели, пансиони и почивни станции:

а) до 20 стаи – 100 лв.;

б) от 21 до 40 стаи – 175 лв.;

в) от 41 до 60 стаи – 370 лв.;

г) от 61 до 100 стаи – 600 лв.;

д) над 100 стаи – 1750 лв.;

3. за разглеждане на документите за категоризиране на места за настаняване клас Б – къщи за гости, бунгала, къмпинги:

а) къщи за гости за едно легло – 10 лв. на легло;

б) бунгала за едно легло – 8 лв. на легло;

в) за паркомясто за автомобил/каравана/кемпер в къмпинг – 5 лв. на брой;

г) за място на палатка в къмпинг – 5 лв. на брой;

4. за разглеждане на документите за категоризиране на туристически хижи, туристически учебни центрове, туристически спални – за легло – 4 лв. на легло;

5. за разглеждане на документите за категоризиране на заведения за хранене и развлечения (самостоятелни или прилежащи към места за настаняване) – ресторанти, заведения за бързо обслужване, питейни заведения, кафе-сладкарници и барове:

а) до 20 места за сядане – 75 лв.;

б) от 21 до 50 места за сядане – 125 лв.;

в) от 51 до 100 места за сядане – 250 лв.;

г) от 101 до 150 места за сядане – 400 лв.;

д) от 151 до 250 места за сядане – 600 лв.;

е) от 251 до 300 места за сядане – 700 лв.;

ж) над 300 места за сядане – 1000 лв.;

6. за разглеждане на документите за категоризиране на прилежащи към туристически хижи, туристически учебни центрове и туристически спални заведения за хранене – туристически столови, туристически бюфети и туристически столови със сервитьорско обслужване:

а) до 20 места за сядане – 75 лв.;

б) от 21 до 50 места за сядане – 125 лв.;

в) над 50 места за сядане – 200 лв.

(2) За вписване в НТР на туристически обекти по чл. 123, 124, 125 и 126 от ЗТ се събират следните такси:

1. за вписване в НТР на места за настаняване клас А – хотели, мотели, апартаментни туристически комплекси, вилни селища, туристически селища и вили:

а) до 30 стаи – 200 лв.;

б) от 31 до 150 стаи – 500 лв.;

в) от 151 до 300 стаи – 900 лв.;

г) от 301 до 500 стаи – 1250 лв.;

д) над 500 стаи – 2250 лв.;

2. за вписване в НТР на места за настаняване клас Б – семейни хотели, хостели, пансиони и почивни станции:

а) до 20 стаи – 100 лв.;

б) от 21 до 40 стаи – 175 лв.;

в) от 41 до 60 стаи – 370 лв.;

г) от 61 до 100 стаи – 600 лв.;

д) над 100 стаи – 1750 лв.;

3. за вписване в НТР на места за настаняване клас Б – къщи за гости, бунгала, къмпинги:

а) къщи за гости за едно легло – 10 лв. на легло;

б) бунгала за едно легло – 8 лв. на легло;

в) за паркомясто за автомобил/каравана/кемпер в къмпинг – 5 лв. на брой;

г) за място на палатка в къмпинг – 5 лв. на брой;

4. за вписване в НТР на туристически хижи, туристически учебни центрове, туристически спални – за легло – 4 лв. на легло;

5. за вписване в НТР на заведения за хранене и развлечения (самостоятелни или прилежащи към места за настаняване) – ресторанти, заведения за бързо обслужване, питейни заведения, кафе-сладкарници и барове:

а) до 20 места за сядане – 75 лв.;

б) от 21 до 50 места за сядане – 125 лв.;

в) от 51 до 100 места за сядане – 250 лв.;

г) от 101 до 150 места за сядане – 400 лв.;

д) от 151 до 250 места за сядане – 600 лв.;

е) от 251 до 300 места за сядане – 700 лв.;

ж) над 300 места за сядане – 1000 лв.;

6. за вписване в НТР на прилежащи към туристически хижи, туристически учебни центрове и туристически спални заведения за хранене – туристически столови, туристически бюфети и туристически столови със сервитьорско обслужване:

а) до 20 места за сядане – 75 лв.;

б) от 21 до 50 места за сядане – 125 лв.;

в) над 50 места за сядане – 200 лв.

(3) За вписване на настъпили промени в обстоятелствата относно категоризирани туристически обекти – места за настаняване и прилежащите към тях заведения за хранене и развлечения, самостоятелни заведения за хранене и развлечения, туристически хижи, туристически учебни центрове и туристически спални и прилежащите към тях заведения:

1. за вписване на настъпили промени в обстоятелства в НТР и/или в регистрите по чл. 167, ал. 1 от ЗТ относно категоризирани туристически обекти, когато промяната води до издаване на нов (актуализиран) документ (удостоверение) – 50 лв.;

2. за вписване на настъпили промени в обстоятелства в НТР и/или в регистрите по чл. 167, ал. 1 от ЗТ относно категоризирани туристически обекти, когато промяната не води до издаване на нов (актуализиран) документ (удостоверение) – 30 лв.

(4) Таксите по чл. 2, ал. 1 се заплащат при подаването на документите за категоризиране, а по чл. 2, ал. 2 – при вписване в НТР и получаването на категорийната символика (удостоверение и табела).

**Чл. 3.**(1) За регистрация и вписване в НТР на места за настаняване клас В – стаи за гости и апартаменти за гости, се събира такса 20 лв. на легло.

(2) За вписване на промени в НТР на стаи за гости и апартаменти за гости, когато промяната води до издаване на нов (актуализиран) документ (удостоверение), се събира такса 50 лв.

(3) За вписване на промени в НТР на стаи за гости и апартаменти за гости, когато промяната не води до издаване на нов (актуализиран) документ (удостоверение), се събира такса 20 лв.

**Чл. 4.**(1) За потвърждаване на категорията на туристически обекти по чл. 123, 124, 125 и 126 от ЗТ, извършване на проверка на място и издаване на удостоверения при подаването на заявление-декларация по реда на чл. 133, ал. 3 от ЗТ се събират следните такси:

1. за потвърждаване на категорията на места за настаняване клас А – хотели, мотели, апартаментни туристически комплекси, вилни селища, туристически селища и вили:

а) до 30 стаи – 350 лв.;

б) от 31 до 150 стаи – 800 лв.;

в) от 151 до 300 стаи – 1600 лв.;

г) от 301 до 500 стаи – 2200 лв.;

д) над 500 стаи – 4000 лв.;

2. за потвърждаване на категорията на места за настаняване клас Б – семейни хотели, хостели, пансиони и почивни станции:

а) до 20 стаи – 180 лв.;

б) от 21 до 40 стаи – 300 лв.;

в) от 41 до 60 стаи – 650 лв.;

г) от 61 до 100 стаи – 1100 лв.;

д) над 100 стаи – 3200 лв.;

3. за потвърждаване на категорията на места за настаняване клас Б – къщи за гости, бунгала, къмпинги:

а) къщи за гости за едно легло – 18 лв. на легло;

б) бунгала за едно легло – 14 лв. на легло;

в) за паркомясто за автомобил/каравана/кемпер в къмпинг – 9 лв. на брой;

г) за място на палатка в къмпинг – 9 лв. на брой;

4. за потвърждаване на категорията на туристически хижи, туристически учебни центрове, туристически спални – за легло – 7 лв. на легло;

5. за потвърждаване на категорията на заведения за хранене и развлечения (самостоятелни или прилежащи към места за настаняване) – ресторанти, заведения за бързо обслужване, питейни заведения, кафе-сладкарници и барове:

а) до 20 места за сядане – 130 лв.;

б) от 21 до 50 места за сядане – 220 лв.;

в) от 51 до 100 места за сядане – 450 лв.;

г) от 101 до 150 места за сядане – 720 лв.;

д) от 151 до 250 места за сядане – 1100 лв.;

е) от 251 до 300 места за сядане – 1300 лв.;

ж) над 300 места за сядане – 1800 лв.;

6. за потвърждаване на категорията на прилежащи към туристически хижи, туристически учебни центрове и туристически спални заведения за хранене – туристически столови, туристически бюфети и туристически столови със сервитьорско обслужване:

а) до 20 места за сядане – 130 лв.;

б) от 21 до 50 места за сядане – 220 лв.;

в) над 50 места за сядане – 350 лв.

**Чл. 5.**За промяна на категорията на туристическия обект се събират следните такси:

1. в случаите по чл. 134, ал. 1 от ЗТ – при промяна на категорията на туристическия обект в по-висока от определената му се заплаща съответната за обекта такса по чл. 2; при подаването на заявлението за промяна на категорията се заплаща посочената такса по чл. 2, ал. 1, а при получаването на категорийната символика, включваща удостоверение и табела – таксата по чл. 2, ал. 2;

2. в случаите по чл. 134, ал. 5 от ЗТ – при промяна на категорията на туристическия обект в по-ниска от определената му се заплаща такса 80 лв.

**Чл. 6.**(1) За разглеждането на документите за сертифициране на прилежащи към места за настаняване и самостоятелните балнеолечебни, СПА, уелнес и таласотерапевтични центрове се събират следните такси:

1. балнеолечебен (медикъл СПА) център – 400 лв.;

2. СПА център – 350 лв.;

3. уелнес център – 300 лв.;

4. таласотерапевтичен център – 250 лв.

(2) За вписване в НТР на прилежащите към места за настаняване и самостоятелните центрове в курортна и градска среда, изградени, оборудвани и обзаведени за предоставяне на балнеолечебни, СПА, уелнес и таласотерапевтични услуги:

1. балнеолечебен (медикъл СПА) център – 900 лв.;

2. СПА център – 850 лв.;

3. уелнес център – 800 лв.;

4. таласотерапевтичен център – 750 лв.

(3) За вписване на промени в обстоятелствата на прилежащите към места за настаняване и самостоятелните центрове в курортна и градска среда, изградени, оборудвани и обзаведени за предоставяне на балнеолечебни, СПА, уелнес и таласотерапевтични услуги се събират следните такси:

1. за вписване на настъпили промени в обстоятелства в НТР относно сертифицирани центрове, когато промяната води до издаване на нов (актуализиран) документ (сертификат) – 50 лв.;

2. за вписване на настъпили промени в обстоятелства в НТР относно сертифицирани центрове, когато промяната не води до издаване на нов (актуализиран) документ (сертификат) – 30 лв.

(4) Таксите по ал. 1 се заплащат при подаването на заявлението за сертифициране, по ал. 2 – при вписване в НТР и получаването на сертификат и табела, а по ал. 3 – при вписване в НТР.

**Чл. 7.**(1) За разглеждането на документите за регистрация на ски училище и за вписване в Националния туристически регистър се събират следните такси:

1. за разглеждане на заявлението за регистрация – 100 лв.;

2. за вписване в Националния туристически регистър и издаване на удостоверение за регистрация – 200 лв.

(2) За вписване на промени в обстоятелствата на ски училища се събират следните такси:

1. за вписване на настъпили промени в обстоятелства в НТР относно регистрираните лица, когато промяната води до издаване на нов (актуализиран) документ (удостоверение) – 50 лв.;

2. за вписване на настъпили промени в обстоятелства в НТР относно регистрираните лица, когато промяната не води до издаване на нов (актуализиран) документ (удостоверение) – 30 лв.

(3) Таксите по ал. 1, т. 1 се заплащат при подаването на заявлението за регистрация, а по ал. 1, т. 2 – при получаването на удостоверение.

**Чл. 8.**(1) За вписване в НТР на правоспособните екскурзоводи, планински водачи и ски учители и издаване на идентификационна карта по чл. 148, ал. 1 от ЗТ се събират следните такси:

1. екскурзоводи – 120 лв.;

2. планински водачи – 120 лв.;

3. ски учители – 120 лв.

(2) За вписване на промени в обстоятелствата в НТР относно правоспособни планински водачи, ски учители и екскурзоводи се събират следните такси:

1. за вписване на настъпили промени в обстоятелства в НТР относно правоспособни планински водачи, ски учители и екскурзоводи, когато промяната води до издаване на нов (актуализиран) документ (идентификационна карта) – 30 лв.;

2. за вписване на настъпили промени в обстоятелства в НТР относно правоспособни планински водачи, ски учители и екскурзоводи, когато промяната не води до издаване на нов (актуализиран) документ (идентификационна карта) – 20 лв.

**Чл. 9.**(1) За издаване на дубликат на издадено удостоверение за регистрация за извършване на туроператорска и/или туристическа агентска дейност, на удостоверение за регистрация на ски училище, на удостоверение за определен вид и категория на туристически обект, на удостоверение за регистрация на стая/апартамент за гости и на сертификат за туристически обект се събира такса 50 лв.

(2) За издаване на дубликат на идентификационна карта на екскурзоводи, планински водачи и ски учители се събира такса 30 лв.

(3) Таксите по ал. 1 и 2 се заплащат при подаването на заявление-декларация за издаване на дубликат.

**Чл. 10.** (1) За изработване на нова табела за определена категория на туристически обект по чл. 3, ал. 2, т. 1 – 3 от ЗТ или за вид сертифициран център по чл. 3, ал. 2, т. 5 от ЗТ при захабяване на издадената се събира такса 30 лв.

(2) Таксата по ал. 1 се заплаща при подаването на заявлението.

**Допълнителна разпоредба**

**§ 1.**По смисъла на тарифата „стая съгласно чл. 2, ал. 1, т. 1 и ал. 2, т. 1, включена в капацитета на места за настаняване клас А“ е:

1. една стая, която се състои от антре, помещение за нощуване и санитарен възел;

2. един апартамент (едностаен, двустаен, тристаен, четиристаен), който се състои от антре, спалня/спални, дневна или хол и санитарен възел, или

3. един апартамент (едностаен, двустаен, тристаен, четиристаен), който се състои от антре, спалня/спални, дневна, кухня или кухненски бокс, кът за хранене и/или столова, както и санитарен възел.

**Преходни и заключителни разпоредби**

**§ 2.**По висящите производства, образувани по искания, подадени преди влизането в сила на тарифата, таксите се заплащат в размерите, определени в нея.

**§ 3.**Тарифата се приема на основание чл. 69, ал. 3 от Закона за туризма и чл. 1 от Закона за държавните такси.

**§ 4.**Министърът на туризма дава указания по прилагането на тарифата.

2095